section_heading: <u>2015</u>.
paragraph_text: Deseti INmusic festival bio je najveći u povijesti njegova održavanja: trajao je puna 3 dana dok je festivalski kamp bio otvoren 7 dana. Dosadašnjih godina prvi dan INmusic festivala služio je za svojevrsno zagrijavanje za iduća 2 festivalska dana, no 2015. godine i prvi dan imao je puni program s čak 2 headlinera. Festivalski i kamperski prostor proširili su se i na treći otok jarunskog arhipelaga. Sto metara dugi pješački pontonski most povezivao je festivalski Otok hrvatske mladeži sa susjednim kamperskim otocima: Otok Trešnjevka i Otok Univerzijada. Osim rekordne posječenosti<ref>[https://www.inmusicfestival.com/vijesti/inmusic-festival-jubilarnim-izdanjem-oborio-je-vlastiti-rekord-posjecenosti, 25. lipnja 2015. samog festivala, festivalski kamp je, zahvaljujući većem prihvatnom kapacitetu, ostvario fantastične turističke rezultate. Festivalski kamp povećao se zahvaljujući pokroviteljstvu Grada Zagreba te suradnji s Turističkom zajednicom grada Zagreba. Deseti INmusic održo se uz potporu Ožujskog piva kao powered by sponzora te OTP banke koja je omogućila beskontaktno plaćanje na festivalu. INmusic festival je 2105. godine započeo suradnju sa švedskom udrugom Studiefrämjandet.<ref>[https://www.inmusicfestival.com/vijesti/na-inmusicu-ce-nastupiti-10-izvodaca-iz-svedske, 21. svibnja 2015. Švedska i Hrvatska na ovaj način pružaju zajedničku podršku razvoju glazbene kulture i obrazovanja. U suradnji INmusica i Studiefrämjandeta organiziran je natječaj za švedske izvođače putem kojega su odabrani švedski sastavi i 2 DJ-a koji su nastupili na INmusic festivalu. Treći dan festivala je, uz vatromet, francuska umjetnička trupa Reve d'Herbert (Herbertov san) bila iznenađenje povodom jubilarnog slavlja INmusica. (Autori spektakla Reve d'Herbert su Nikola MARTIN (Inko'Nito) i J-Baptiste Duperray u koproduciji Inko'Into i Cie des Quidams.)